દુનિયા માટે આ ટેકનોલોજી નવી નથી પણ ભારતમાં હજી ખાસ્સી નવી છે અને એટલે જ ભારતમાં તેનો વ્યાપ વધવાની શક્યતાઓ ઘણી વધુ છે. ઘર કે ઓફિસ સુધી બ્રોડબેન્ડ કનેકશન પહોંચાડતી આ નવા પ્રકારની ટેકનોલોજીનો ઉપયોગ કરવામાં ભારત વિશ્વના અન્ય દેશોની સરખામણીમાં હજુ ઘણું પાછળ છે. સિંગાપોર જેવા દેશમાં ૯૫ ટકા જેટલા બ્રોડબેન્ડ કનેકશન એફટીટીએચથી ચાલે છે, દક્ષિણ કોરિયામાં ૮૨.૯ ટકા અને હોંગકોંગમાં ૭૧.૪ ટકા જેટલા કનેકશન આ ટેકનોલોજીથી ચાલે છે. તેની સરખામણીમાં ભારતમાં માત્ર ૦.૫ ટકા બ્રોડબેન્ડ કનેકશન આ ટેકનોલોજી અનુસાર ચાલે છે.